hu hu hu en en hu hu en hu hu en en hu hu hu hu en hu hu hu hu hu hu hu hu hu hu hu hu en hu hu en hu hu hu hu hu hu hu en en en hu hu hu hu hu hu en en en
A DynEd szoftver frissítése - DynEd Angol
Sima út az angol nyelvtudáshoz
A DynEd Angol Nyelvtanfolyamok esetében is előfordulhat, hogy technikai problémák merülnek fel a használat során. Ilyenek lehetnek például:
nem működk a hangrögzítés
nincs hanglejátszás és így tovább.
A problémák oka sokféle lehet, ezeket felhasználóként nehéz azonnal felderíteni. Sok esetben segít azonban egy egyszerű manuális frissítés.
A DynEd erre a célra egy külön szoftverrel rendelkezik, ami minden alkalommal fel is települ: a DynEd UpToDate programmal.
Manuális frissítés az UpToDate programmal
A frissítés menetének leírása
Először be kell zárni minden DynEd programot, majd a DynEd mappában meg kell keresni az UpToDate programot, elindítani, és a megjelenő menüben kiválasztani azokat a szoftvereket, amiket frissíteni szeretnénk. Ezután a letöltés gombra nyomva megtörténik a teljes frissítés. Feltelepül a legújabb verzió és vele együtt az esetleges hibajavítások is.
A frissítés menete lépésről lépésre
1) Az UpToDate program megkeresése a DynEd mappában
Windows gépeknél ez a C:\ meghajtó, ProgramFiles (x86) alatt található. Érdemes a fájlkeresőbe beadni az “uptodate” szót és rábízni a gépre a keresést.
2) A frissítendő programok kiválasztása
A DynEd Applications és a Speech Recognition Engine összetevők azok, amelyek a szoftver működéséért felelősek. A többi program a letöltött tanfolyamokat jelöli. A biztonság kedvéért az összeset is ki lehet jelölni, így a letöltés tovább tart ugyan, de legalább biztosra megyünk.
Az UpToDate program használatának az előnye, hogy nem törli le a tanfolyamokat, így azokat nem kell újratelepíteni. Előfordul azonban, hogy az UpToDate mégsem oldja meg a szoftver problémákat. Mi ilyenkor a teendő? Telepítsük újra a teljes programot!
Szerencsére a tanulási adatok tárolódnak a DynEd szerverén, így nem vesznek el. Az  új telepítésnél is ugyanott tudod folytatni a tanulást, ahol abbahagytad, mert első használatkor az adatok szinkronizálódnak. Új telepítésnél azonban a tanfolyamokat is mindenképpen újra le kell tölteni.
Az újratelepítés számos problémát megoldott már. Mielőtt feladnád a reményt, mindenképpen próbáld meg! Tekintsd meg a videót az újratelepítésről!
1) Keresd meg a DynEd mappát és nevezd át, vagy töröld ki
Az átnevezés némileg biztonságosabb, hiszen a régi szoftver is a gépen marad. Ha sikeres az új telepítés, akkor utólag is ki lehet törölni.
2) Töltsd le a szoftvert és telepítsd a már ismert módon
Categories: DynEd tanulási útmutatóTags: DynEd technikai támogatás
Nem működik a DynEd? Így segítheted a problémamegoldást!
A kaliforniai székhelyű DynEd Inc. 1989 óta fejleszt digitális angol nyelvi tananyagokat. Ez a vállalat készítette a világ legelső multimédiás nyelvoktató cd-jét is. Napjainkban az Egyesült Államokon kívül a Távol-Keleten, Törökországban és Dél-Amerikában több, mint 20 millió tanuló használja a DynEd anyagait. Európa több országában is akkreditált, hivatalos iskolai tananyag. Magyarországi forgalmazója a CTI Education Kft. A CTI Education 2015-ben alakult, feladata a DynEd tanfolyamok népszerűsítése, támogatása és a forgalmazói engedélyek továbbadása Magyarországon.
Kövess minket a Facebookon
Copyright: CTI Education Kft. 2022
HTML Snippets Powered By : XYZScripts.com